เงินติดล้อ

**บริษัท เงินติดล้อ จำกัด (มหาชน)** เป็นบริษัทมหาชนจำกัดที่ประกอบธุรกิจให้บริการสินเชื่อทะเบียนรถทุกชนิด และนายหน้าประกันภัย มีสาขาครอบคลุมทั่วประเทศ ก่อตั้งเมื่อปี พ.ศ. 2523 ในชื่อ **บริษัท ศรีสวัสดิ์ อินเตอร์เนชั่นแนล (1991) จำกัด** ต่อมาได้ถูกซื้อกิจการโดย กลุ่มบริษัท AIG และธนาคารกรุงศรีอยุธยา ตามลำดับ ปัจจุบันถือหุ้นโดยธนาคารกรุงศรีอยุธยา และ Siam Asia Credit Access PTE LTD 

ต่อมาเมื่อวันที่ 17 ธันวาคม พ.ศ. 2563 บริษัท เงินติดล้อ จำกัด ได้แปรสภาพเป็น บริษัท เงินติดล้อ จำกัด (มหาชน) เพื่อดำเนินการระดมทุนสาธารณะด้วยการเสนอขายหุ้นครั้งแรกให้แก่สาธารณชน (IPO) และเข้าจดทะเบียนในตลาดหลักทรัพย์แห่งประเทศไทย ในชื่อหลักทรัพย์ TIDLOR โดยเป็นบริษัทที่มีมูลค่าเสนอขายสูงที่สุดในหมวดธุรกิจเงินทุนในปัจจุบัน และเป็น 1 ใน 5 ลำดับแรกของมูลค่าการเสนอขายสูงที่สุดตลอดกาล รวม 38,089 ล้านบาท (รวมการจัดสรรหุ้นส่วนเกิน) และมีมูลค่าหลักทรัพย์ ณ ราคา IPO ที่ประมาณ 84,643 ล้านบาท และเริ่มซื้อขายหลักทรัพย์วันแรกเมื่อวันที่ 10 พฤษภาคม พ.ศ. 2564

เมื่อวันที่ 11 มิถุนายน 2567 ที่ประชุมผู้ถือหุ้นของบริษัท เงินติดล้อ จำกัด (มหาชน) หรือ “เงินติดล้อ” มีมติอนุมัติแผนปรับโครงสร้าง โดยติดล้อ โฮลดิ้งส์จะทำคำเสนอซื้อหุ้นทั้งหมดของเงินติดล้อ และแลกเป็นหุ้นของบริษัทแทน เมื่อกระบวนการนี้เสร็จสิ้น ติดล้อ โฮลดิ้งส์จะกลายเป็นผู้ถือหุ้นใหญ่ และหุ้นของติดล้อ โฮลดิ้งส์จะเข้าซื้อขายในตลาดหลักทรัพย์ฯ โดยใช้ชื่อย่อหลักทรัพย์ “TIDLOR” หลังจากนั้นเงินติดล้อจะโอนธุรกิจนายหน้าประกันภัยรูปแบบ InsurTech ได้แก่ Areegator และ heygoody รวมถึงซอฟต์แวร์และเครื่องหมายการค้า ให้แก่บริษัทใหม่ที่จัดตั้งขึ้นเพื่อดำเนินธุรกิจนี้โดยเฉพาะ และในวันถัดไป ติดล้อ โฮลดิ้งส์จะเข้าซื้อหุ้น 99.99% ในบริษัทใหม่นี้ ทำให้บริษัทใหม่กลายเป็นบริษัทย่อยของกลุ่ม ซึ่งเป็นส่วนหนึ่งของแผนปรับโครงสร้าง

วันที่ 15 พฤษภาคม 2568 บริษัท ติดล้อ โฮลดิ้งส์ จำกัด (มหาชน) เข้าจดทะเบียนในตลาดหลักทรัพย์แห่งประเทศไทยโดยใช้ชื่อย่อ “TIDLOR” ในการซื้อขายหลักทรัพย์ แทนบริษัท เงินติดล้อ จำกัด (มหาชน) ซึ่งถูกเพิกถอนออกจากตลาดหลักทรัพย์ฯ ในวันเดียวกัน หลังประสบความสำเร็จในการทำคำเสนอซื้อหลักทรัพย์ (Tender Offer) ด้วยอัตราการแลกหุ้นสูงถึง 99.4% สะท้อนถึงความเชื่อมั่นจากผู้ถือหุ้น 

## ผู้ถือหุ้นรายใหญ่
* ข้อมูล ณ วันที่ 9 ธันวาคม พ.ศ. 2568

## เหตุการณ์สำคัญ
* พ.ศ. 2523 เริ่มต้นธุรกิจสินเชื่อจำนำทะเบียนรถในจังหวัดเพชรบูรณ์ ในนาม บริษัท ศรีสวัสดิ์ เพชรบูรณ์ จำกัด
* พ.ศ. 2534 ขยายธุรกิจไปจังหวัดต่าง ๆ 130 สาขาทั่วประเทศ และเปลี่ยนชื่อเป็น บริษัท ศรีสวัสดิ์ อินเตอร์เนชั่นแนล (1991) จำกัด
* พ.ศ. 2550 กลุ่ม AIG เข้าซื้อสินทรัพย์เครือข่ายสาขาจาก บริษัท ศรีสวัสดิ์ อินเตอร์เนชั่นแนล (1991) จำกัด และเปลี่ยนชื่อเป็น บริษัท ซีเอฟจี เซอร์วิส จำกัด
* พ.ศ. 2552 ธนาคารกรุงศรีอยุธยาเข้าซื้อหุ้นทั้งหมดจากกลุ่ม AIG ทำให้บริษัทฯ กลายเป็นบริษัทในเครือของธนาคาร
* พ.ศ. 2554 บริษัทเปิดบริการ สินเชื่อเช่าซื้อรถบรรทุกมือสองและสินเชื่อจำนำทะเบียนรถบรรทุก
* พ.ศ. 2556 บริษัทเริ่มจำหน่ายประกันรถยนต์และประกันอุบัติเหตุส่วนบุคคล
* พ.ศ. 2557 บริษัทเริ่มจำหน่าย ประกันสำหรับรถยนต์, พ.ร.บ., ต่อภาษีและประกันอุบัติเหตุส่วนบุคคล
* พ.ศ. 2558 เปลี่ยนชื่อบริษัทเป็น บริษัท เงินติดล้อ จำกัด และเริ่มต้นให้บริการสินเชื่อรายย่อยเพื่อการประกอบอาชีพภายใต้การกำกับ (Nano Finance)
* พ.ศ. 2561 บริษัทมีสาขา 800 สาขา และรีแบรนด์ดิ้งใหม่ โดยนำคำว่า ศรีสวัสดิ์ออกจากโลโก้ของบริษัท
* พ.ศ. 2563 บริษัทมีสาขามากกว่า 1,000 สาขา ทั่วประเทศ
* พ.ศ. 2564 บริษัทเปิดตัวแอปพลิเคชันเงินติดล้อ
* พ.ศ. 2564 บริษัทเปิดตัว "อารีเกเตอร์" แพลตฟอร์มเสนอขายประกันออนไลน์สำหรับนายหน้าประกันภัยรายย่อย
* พ.ศ. 2565 บริษัทเปิดตัว "ประกันติดล้อ" แบรนด์นายหน้าประกันภัย
* พ.ศ. 2565 บริษัทมีสาขามากกว่า 1,500 สาขา ทั่วประเทศ
* พ.ศ. 2565 บริษัทเปิดตัวผลิตภัณฑ์บัตรกดเงินสดหมุนเวียน (บัตรติดล้อ) สำหรับลูกค้าสินเชื่อทะเบียนรถยนต์และรถกระบะ
* พ.ศ. 2565 บริษัทเปิดตัวบริการด้านแพลตฟอร์มสำหรับผู้ประกอบธุรกิจเช่าซื้อรถจักรยานยนต์ เพื่อปรับปรุงประสิทธิภาพการดำเนินงานและการควบคุมให้ดียิ่งขึ้น นับเป็นก้าวแรกของเงินติดล้อ สู่การเป็นบริษัทเทคโนโลยี (Tech Company)
* พ.ศ. 2566 บริษัทได้รับรองการเป็นสมาชิกของแนวร่วมต่อต้านคอร์รัปชันของภาคเอกชนไทย (Private Sector Collective Action Against Corruption) ต่อเนื่องเป็นครั้งที่ 3 (CAC Recertification)
* พ.ศ. 2566 บริษัทได้รับการประเมินด้านการกำกับดูแลกิจการบริษัท "ระดับดีเลิศ" (5 ดาว) จากการสำรวจการกำกับดูแลกิจการของบริษัทจดทะเบียนไทย ประจำปี 2566 (Corporate Governance Report of Thai Listed Companies 2023 หรือ CGR) โดยสมาคมส่งเสริมสถาบันกรรมการบริษัทไทย (Thai Institute of Directors: IOD) ภายใต้การสนับสนุนของตลาดหลักทรัพย์แห่งประเทศไทย และสำนักงานคณะกรรมการ ก.ล.ต.
* พ.ศ. 2566 บริษัทเปิดตัว “heygoody” โบรกเกอร์ประกันออนไลน์ เจ้าแรกในประเทศไทยที่ไม่โทรขายประกัน (Telesales-Free) ให้ลูกค้าซื้อประกันได้ด้วยตัวเองแบบไม่มีคนกวนใจ
* พ.ศ. 2567 รีแบรนด์จากประกันติดล้อ เป็น “ประกันติดโล่” พร้อมสโลแกน “บริการด้วยใจ ตั้งแต่ขายยันเคลม” และเปิดตัว Call Center 1501 ให้บริการด้านประกันกับลูกค้าประกันโดยเฉพาะ ตลอด 24 ชม.
* พ.ศ. 2568 ในวันที่ 15 พฤษภาคม 2568 บมจ.ติดล้อ โฮลดิ้งส์ เข้าจดทะเบียนในตลาดหลักทรัพย์ฯ โดยใช้ชื่อย่อ “TIDLOR” แทนที่ บมจ.เงินติดล้อ ซึ่งถูกเพิกถอนออกจากตลาดหลักทรัพย์ฯในวันเดียวกัน หลังประสบความสําเร็จในการทําคําเสนอซื้อหลักทรัพย์ (Tender Offer) ด้วยอัตราการแลกหุ้นสูงถึง 99.4% สะท้อนถึงความเชื่อมั่นจากผู้ถือหุ้น 

## รางวัล
* พ.ศ. 2554 ได้รับรางวัลจาก B.A.D Award และ Cannes Film Lions Awards 2 รางวัล
* พ.ศ. 2555 ได้รับรางวัล MAT Award ในหัวข้อผลงานแผนการตลาดโดยรวม และรางวัล Global Award for Financial Inclusion จาก The Banker
* พ.ศ. 2558 ได้รับรางวัล Financial Inclusion จาก IDC Financial Insights ในด้านการให้บริการทางการเงินสำหรับกลุ่มผู้เข้าไม่ถึงการเงินในระบบ
* พ.ศ. 2560 ได้รับรางวัล Silver ประเภท Corporate Image จาก ADFEST Lotus AWARD 2017, รางวัล Gold ประเภท Corporate Image & Sponsorship จาก Adman Awards & Symposium 2018 และ รางวัลจาก The Asian Banker ในหมวด Microfinance Business of the Year 2017
* พ.ศ. 2561 ได้รับรางวัลอีก 4 รางวัลจาก Retail Banker International ในด้าน Excellence in Business Model Innovation: Highly Commended, 3 รางวัลจาก B.A.D Award 2018 และ 2 รางวัล จาก The Digital Banker ประเภท Best New Product Launch และ Outstanding Financial Inclusion Initiative
* พ.ศ. 2563 ได้รับรางวัล Thailand’s Most Admired Brand 2020 เป็นปีที่ 2 ต่อเนื่อง ในหมวด “ธุรกิจสินเชื่อที่มีทะเบียนรถเป็นประกัน”
* พ.ศ. 2564 ได้รับรางวัล Thailand’s Most Admired Brand 2021 เป็นปีที่ 3 ต่อเนื่อง ในหมวด “ธุรกิจสินเชื่อที่มีทะเบียนรถเป็นประกัน”
* พ.ศ. 2564 ได้รับ 16 รางวัล จาก 9 เวทีระดับโลก
* พ.ศ. 2565 ได้รับรางวัล Thailand’s Most Admired Brand 2022 เป็นปีที่ 4 ต่อเนื่อง ในหมวด “ธุรกิจสินเชื่อที่มีทะเบียนรถเป็นประกัน”
* พ.ศ. 2565 ได้รับรางวัล สุดยอดนวัตกรรมนายหน้าประกันภัย จาก Global Banking & Finance Review 2022
* พ.ศ. 2565 ได้รับรางวัล Finance Company of the Year–Thailand และ Insurance Product Innovation of the Year–Thailand จาก Asian Banking & Finance Retail Banking Awards 2022
* พ.ศ. 2565 ได้รับรางวัล Thailand Technology Excellence Award for API - Financial Services จาก Asian Technology Excellence Awards 2022
* พ.ศ. 2565 ได้รับรางวัล CEO of the Year จาก IDC Future Enterprise Awards 2022
* พ.ศ. 2565 ได้รับรางวัล HR Asia Best Companies To Work For In Asia Award 2022 จาก HR Asia Awards 2022
* พ.ศ. 2565 ได้รับรางวัล Best Customer Centric Business Model - B2B2C จาก Global Retail Banking Innovation Awards 2022 จัดโดย The Digital Banker
* พ.ศ. 2566 ได้รับรางวัล Best Brand Performance on Social Media กลุ่มธุรกิจผู้ให้บริการสินเชื่อทางการเงิน จาก Thailand Zocial Awards 2023
* พ.ศ. 2566 ได้รับรางวัล Best Benefits, Wellness and Well-Being Program จาก Retail Banker International Asia Trailblazer Awards 2023
* พ.ศ. 2566 ได้รับรางวัล Thailand’s Most Admired Brand 2023 เป็นปีที่ 5 ต่อเนื่อง ในหมวด “ธุรกิจสินเชื่อที่มีทะเบียนรถเป็นประกัน”
* พ.ศ. 2566 ได้รับรางวัล Best Insurance Technology จาก The Asian Banker Thailand Awards 2023
* พ.ศ. 2566 ได้รับรางวัล Kaizen Award 2023 จาก Kaizen Institute Thailand
* พ.ศ. 2567 ได้รับรางวัล Most Innovative Brand (รางวัลองค์กรที่เป็นที่สุดด้านนวัตกรรม) จาก The Future Trends Awards 2024 เป็นผลจากความสำเร็จของการนำนวัตกรรมและเทคโนโลยีมาใช้ในการดำเนินธุรกิจทั้งสินเชื่อทะเบียนรถ และธุรกิจนายหน้าประกันภัย
* พ.ศ. 2567 ได้รับรางวัล Best Brand Performance on Social Media กลุ่มธุรกิจผู้ให้บริการสินเชื่อทางการเงิน จาก Thailand Social Awards 2024 ต่อเนื่องเป็นปีที่ 4
* พ.ศ. 2567 ได้รับรางวัล Thailand’s Most Admired Brand 2024 เป็นปีที่ 6 ต่อเนื่อง ในหมวดของสินเชื่อที่มีทะเบียนรถเป็นประกัน
* พ.ศ. 2567 ได้รับรางวัล Marketeer No.1 Brand Thailand 2024 ในฐานะแบรนด์ยอดนิยมอันดับ 1 หมวดธนาคาร บริการทางการเงิน ประเภทสินเชื่อทะเบียนรถ (Vehicle Title Loan)
* พ.ศ. 2567 heygoody แพลตฟอร์มประกันภัยออนไลน์ บริหารโดย บมจ.เงินติดล้อ ได้รับรางวัล Brokerage Breakthrough Awards 2024 และรางวัล Data Analytics Master Awards จาก ITC Asia Awards 2024
* พ.ศ. 2567 heygoody ได้รับรางวัล Bronze ในหมวดหมู่ Insurance จากงาน New York Festivals Awards 2024
* พ.ศ. 2567 heygoody ได้รับ 7 รางวัล จาก The Work 2024 งานประกาศผลงานโฆษณายอดเยี่ยมระดับภูมิภาคเอเชียแปซิฟิก จัดโดย Campaign Brief Asia จากแคมเปญ Introvert
* พ.ศ. 2567 ได้รับรางวัล Techsauce Awards 2024 ในหมวด The Sauciest Corporate จาก Techsauce สะท้อนถึงความสำเร็จขององค์กรและความตั้งใจในการมองหาวิธีการใหม่ๆ ในการสร้าง New S-curve เพื่อการเติบโตทางธุรกิจ
* พ.ศ. 2567 ได้รับรางวัล HR Asia Best Companies To Work For In Asia Award 2024 จาก HR Asia Awards 2024
* พ.ศ. 2567 ได้รับรางวัล Thailand’s Social Power Brand 2024 ในหมวด “ธุรกิจสินเชื่อที่มีทะเบียนรถเป็นประกัน” ในฐานะแบรนด์ที่ใช้ความเข้าใจสร้างประสบการณ์ให้กับลูกค้า ส่งผลให้เกิด Social Media Engagement ที่ดีที่สุด
* พ.ศ. 2567 ได้รับรางวัล Outstanding CEO, CFO, IR จาก IAA Awards for Listed Companies 2024 ในกลุ่มอุตสาหกรรมการเงิน หมวดธุรกิจเงินทุนและหลักทรัพย์ (Finance) จัดโดย สมาคมนักวิเคราะห์การลงทุน (IAA)
* พ.ศ. 2567 heygoody ได้รับรางวัล Best Customer Centric Business Model (โมเดลธุรกิจที่เน้นลูกค้าเป็นศูนย์กลางยอดเยี่ยม) จาก Global Retail Banking Innovation Awards 2024 จัดโดย The Digital Banker
* พ.ศ. 2567 ประกันติดโล่ ได้รับ รางวัล Outstanding Omnichannel Integration (การผสมผสานช่องทางการสื่อสารและการขายที่โดดเด่น) จาก Global Retail Banking Innovation Awards 2024 จัดโดย The Digital Banker
* พ.ศ. 2567 ได้รับ 4 รางวัล จาก AdPeople Awards & Symposium 2024 จัดโดยสมาคมโฆษณาแห่งประเทศไทย (AAT) ได้แก่ รางวัล Silver ในหมวด Craft (Motion Graphic/Animation/Visual Effect) รางวัล Bronze ในหมวด Craft (Use of Music) และ 2 รางวัลในหมวด Film (Consumer Services/B2B/Financial)
* พ.ศ. 2568 ได้รับรางวัล Thailand’s Most Admired Brand 2024 ในหมวดของสินเชื่อที่มีทะเบียนรถเป็นประกัน (ต่อเนื่องเป็นปีที่ 7) จาก BrandAge
* พ.ศ. 2568 ได้รับรางวัล Marketeer No.1 Brand Thailand 2024 ในหมวดของสินเชื่อที่มีทะเบียนรถเป็นประกัน (ต่อเนื่องเป็นปีที่ 2) จาก Marketeer
* พ.ศ. 2568 ได้รับรางวัล Superbrands Thailand 2025 จาก Superbrands
* พ.ศ. 2568 ได้รับรางวัล Best Brand Campaign 2025 จาก The Asian Banker
* พ.ศ. 2568 ได้รับรางวัล Leader of Business 2025 จาก Future Trends
* พ.ศ. 2568 ได้รับรางวัล C-Suite of the Year 2025 จาก Insuretech Connect Asia
* พ.ศ. 2568 ได้รับรางวัล Young Rising Star CEO 2025 จาก ตลาดหลักทรัพย์แห่งประเทศไทย
* พ.ศ. 2568 ได้รับรางวัล Outstanding CEO, CFO, IR 2025 (ต่อเนื่องเป็นปีที่ 2) จาก สมาคมนักวิเคราะห์การลงทุน
* พ.ศ. 2568 ได้รับรางวัล Social Empowerment Award 2025 จาก Enterprise Asia
* พ.ศ. 2568 ได้รับรางวัล Best Customer Centric Business Model 2025 (ต่อเนื่องเป็นปีที่ 4) จาก The Digital Banker
* พ.ศ. 2568 ได้รับรางวัล Outstanding Omnichannel Integration (Insurance Broker) 2025 (ต่อเนื่องเป็นปีที่ 2) จาก The Digital Banker
* พ.ศ. 2568 ได้รับรางวัล Outstanding Digital CX Transformation in Insurance 2025 จาก The Digital Banker
* พ.ศ. 2568 ได้รับรางวัล Excellence in Omnichannel Integration 2025 จาก The Digital Banker
* พ.ศ. 2568 ได้รับรางวัล Best Benefits, Wellness and Well-Being Program 2025 จาก Retail Banker International Asia TrailblazerAwards
* พ.ศ. 2568 ได้รับรางวัล HR Asia Best Companies To Work For In Asia Award 2024 (ต่อเนื่องเป็นปีที่ 2) จาก HR Asia
* พ.ศ. 2568 ได้รับรางวัล Excellence in Workplace Well-Being 2025 จาก HR Excellence
* พ.ศ. 2568 ได้รับรางวัล Digital Experience Excellence Award 2025 จาก CX Asia Excellence Award
* พ.ศ. 2568 ได้รับรางวัล Best Use of CX Technology Award 2025 จาก CX Asia Excellence Award
* พ.ศ. 2568 ได้รับรางวัล Best Customer Experience Initiative 2025 จาก The Asian Banker
* พ.ศ. 2568 ได้รับรางวัล Best Financial Inclusion Initiative 2025 จาก The Asian Banker
* พ.ศ. 2568 ได้รับรางวัล Best Financial & Investment Influencer Campaign 2025 (ต่อเนื่องเป็นปีที่ 2) จาก Thailand Influencer Awardsby Tellscore
* พ.ศ. 2568 ได้รับรางวัล Special Award for Digital Native Business Award 2025 จาก IDC Future Enterprise Awards
* พ.ศ. 2568 ได้รับรางวัล Bronze สุดยอดแคมเปญแห่งปี 2025 จาก สมาคมการตลาดแห่งประเทศไทย
* พ.ศ. 2568 ได้รับรางวัล Gold ในหมวด Creative Commerce 2025, รางวัล Bronze ในหมวด Out Of Home 2025, รางวัล Bronze ในหมวด Creative Commerce (B2B) 2025 และรางวัล Bronze ในหมวด Film 2025 จาก Adman Awards & Symposium

## อ้างอิง

## แหล่งข้อมูลอื่น
* 
* เว็บไซต์ประกันติดโล่
* เว็บไซต์ heygoody
* เว็บไซต์อารีเกเตอร์
* แอปพลิเคชั่นเงินติดล้อ

หมวดหมู่:ธุรกิจเงินทุนและหลักทรัพย์
หมวดหมู่:บริษัทไทยที่ก่อตั้งในปี พ.ศ. 2523
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2564